En middelsstor, skinnende blå stjertvinge med to tynne stjerter på bakvingen. Hannens overside er skinnende blå bortsett fra spissen av forvingen som er svart. Forvingene er påfallende spisse. Undersiden er mørkbrun bortsett fra den bakre delen av forvingen som er kledt med metallisk blå skjell, dette er et unikt trekk for denne arten. I likhet med hannene av mange andre stjertvinger har den en dusk av lange hår ved bakkanten av forvingen, disse er uvanlig påfallende hos denne arten.